Apstiprinu „ „ Saskaņots” „

O. Tīliks, B ”SK ”Saulrīti”” I. Krūmiņa, Cēsu novada domes priekšsēdētājs. sporta darba koordinatore.

**Cēsu novada un B ”SK ”Saulrīti”” 2023.g. badmintona meistarsacīkšu**

**nolikums.**

**Mērķis un uzdevums.** Popularizēt badmintonu, kā vienu no efektīviem fizisko aktivitāšu izpausmes veidiem Cēsīs, Cēsu novadā, Vidzemē, utt. Noskaidrot veiksmīgākos badmintonistus, novada meistarsacīkšu uzvarētājus.

**Laiks un vieta.** Spēles notiks Cēsīs – 7. janvārī, 11. februārī, 8. aprīlī, 6. maijā, 17. jūnijā, 26. augustā, 23. septembrī, 11. novembrī . Par norises vietu( sporta zāli Pūces vai Piebalgas ielā)tiks paziņots ne vēlāk kā 2 nedēļas pirms tām. Sacensību sākums pl. 10-00.

**Vadība.** Sacensības organizē un vada B ”SK ”Saulrīti”” sadarbībā ar Cēsu novada domi. Galvenais tiesnesis Oļģerts Tīliks. Spēles tiesā dalībnieki paši.

**Dalībnieki.** Sacensībās atļauts piedalīties licencētiem dalībniekiem bez vecuma ierobežojuma. Pieteikšanās sacensību dienā ne vēlāk kā 20 min. pirms spēļu sākuma. Par nepilngadīgo līdzdalību veselības stāvokli atbild viņu vecāki, bet par pilngadīgo dalībnieku veselības stāvokli atbild spēlētāji paši.

**Inventārs.** Spēles notiek zālē ar lakotu koka grīdu(Pūces ielas zālē lietā grīda) uz četriem dubultspēļu laukumiem. Ar individuālo inventāru nodrošinās dalībnieki paši. Spēlēs tiek izmantoti neilona volāni vai spalvu bumbiņas, abām pusēm vienojoties.

**Spēļu kārtība, vērtēšana.** Dalībnieku izlozi nosaka pēc LBF reitinga tās nedēļas datiem. Spēlēt gribošos, kuri nav reitingā - pieteikšanās secībā. Spēļu sistēma tiks noteikta atkarībā no pieteikušos skaita. Kalendārā gada laikā notiek astoņas sacensību kārtas, no kurām katram sportistam vērtē septiņas veiksmīgākās. Vienāda kopējā rezultāta gadījumā noteicošā ir pēdējā, priekšpēdējā kārta, utt.

**Ziedojumi.** Sacensību sekmīgai norisei ir nepieciešams līdzfinansējums , kuru veic dalībnieki , kā ziedojumu reģistrācijas laikā.

**Apbalvošana.** Katras kārtas vienspēļu uzvarētājus apbalvos ar diplomiem un balvām. Dubultspēļu uzvarētājus ar balvām. Uzvarētājus kopvērtējumā - ar diplomiem un medaļām vai kausiem/balvām..

**Apgāde.** Ar inventāru, uzturu, transportu, naktsmītnēm nodrošinās dalībnieki paši vai viņu komandējošā organizācijas.

**Laipni lūdzam Cēsīs – Hanzas pilsētā !**